**Datorapmācību 1.līmenis**

„**DRAUGOS AR DATORU – 1”**

**APMĀCĪBU APRAKSTS**

**Mērķauditorija**

Seniori bez priekšzināšanām vai minimālām iemaņām datora un interneta lietošanā.Apmācības paredzētas senioriem, kuriem ir aktuāla datorprasmju apguve un ir interese iepazīt mūsdienu tehnoloģijas.

**Apmācību mērķis un plānotais rezultāts**

Sniedzot teorētisku un praktisku ieskatu datora un interneta lietošanā, rosināt senioru interesi apgūt digitālās prasmes un digitālās vides izmantošanu ikdienas dzīves situāciju risināšanai, Veicināt senioru paaudzes iekļaušanos mūsdienu digitālajā sabiedrībā. Iepazīstināt ar primārām datordarbībām, to pielietojumu un pamatjēdzieniem.

Apmācības sniegs pamatzināšanas – prasmes, lai iemācītos patstāvīgi rīkoties ar datoru un izmantot internetu.

Pēc apmācībām ir iespēja pilnveidot zināšanas, turpinot Mācību centrā apgūt nākamo, padziļināto 2.līmeni „Draugos ar datoru – 2”**.**

**Norise**

Apmācības notiek Saldus novada bibliotēkā. Nedēļā 5 darba dienas (pirmdiena – piektdiena), katru dienu no plkst. 10.00 – 13.00.

Dalība apmācībās ir bez maksas.

**Dalībnieku skaits**

Vienā grupā 4 – 8 cilvēki.

**Tehniskais nodrošinājums**

Apmācību programmas apguvei un praktiskām nodarbībām katram dalībniekam pieejams portatīvais dators.

**Apmācību satura anotācija**

* **Pirmās iemaņas pie datora**

Datora iepazīšana (ieslēgšana, izslēgšana, tastatūras un datorpeles lietošana, monitora darbvirsma, failu pārlūks, mapju veidošana, ierīču pievienošana).

Microsoft Word apguve (teksta dokumenta izveide, noformējums, saglabāšana, attēlu ievietošana);

* **Pirmie soļi internetā**

Interneta tīmeklis, tīmekļa pārlūkprogrammu (Firefox, Google Chrome) izmantošana, adrešu joslas iepazīšana, kvalitatīva informācijas meklēšana, izmantojot interneta meklētājprogrammas Google meklētāju, grāmatzīmju ievietošana un dzēšana, e-pasta konta izveide (inbox.lv, gmail.com) un praktiska lietošana (e-vēstules rakstīšana, sūtīšana, saņemšana/atvēršana, pielikuma pievienošana, surogātpasts, atkritne);

* **Interneta droša lietošana**

Datu aizsardzība un citi iespējamie riski esot tīmeklī.

Apmācību programma, grupai vienojoties, var tikt piemērota vai tematiski papildināta.

Detalizēta apmācību programma (pirmdiena – piektdiena) un informatīvi izdales materiāli (tastatūras taustiņu funkciju un datorpeles darbību iepazīšanai utml.) pieejami no pirmās apmācību dienas.

**Pieteikšanās apmācībām**

* klātienē, pierakstoties Saldus novada bibliotēkā;
* zvanot, tālr. +371 63824909;
* rakstot, e-pasts macibas.biblioteka@saldus.lv .

Pieteikšanās individuāli, norādot savu kontaktinformāciju saziņai (tālrunis, e-pasts). Grupu komplektēšana atbilstoši iepriekšējam pierakstam un pieprasījumam.

Pēc pieteikšanās Mācību centra darbinieks sazināsies un informēs par tuvāko apmācību laiku.

Apmācību datumus nosaka apmācību organizators – Mācību centrs.